b"\n_START_ARTICLE_\nSigourney Weaver\n_START_SECTION_\nCarrera com a actriu\n_START_PARAGRAPH_\nAl comen\xc3\xa7ament fa cursos d'art dram\xc3\xa0tic, i s'inscriu a la Yale School of Drama de Nova York. Comen\xc3\xa7a al teatre, despr\xc3\xa9s a la televisi\xc3\xb3, i despr\xc3\xa9s fa les primeres passes al cinema sota la direcci\xc3\xb3 de Woody Allen, a la com\xc3\xa8dia dram\xc3\xa0tica Annie Hall (1977)._NEWLINE_Puja al nivell d'estrella el 1979 amb la seva tercera pel\xc2\xb7l\xc3\xadcula, amb el personatge d'Ellen Ripley a Alien de Ridley Scott. Hi interpreta una jove dona perseguida per un alien\xc3\xadgena en una nau espacial, paper pel qual \xc3\xa9s candidata a l'Oscar a la millor actriu._NEWLINE_El 1982 fa cinema b\xc3\xa8l\xc2\xb7lic The Year of Living Dangerously, i el 1984 fa com\xc3\xa8dia fant\xc3\xa0stica Els ca\xc3\xa7afantasmes._NEWLINE_Encarna dones amb car\xc3\xa0cter: \xc3\xa9s la dona de negocis arribista i sense pietat de Working Girl (1988), al costat de Harrison Ford i Melanie Griffith, i arriba al cim amb el paper de la cient\xc3\xadfica Dian Fossey a Goril\xc2\xb7les a la boira. Les dues pel\xc2\xb7l\xc3\xadcules li donen una nominaci\xc3\xb3 als Oscars._NEWLINE_Sigourney Weaver torna a ser l'oficial Ripley, a uns altres tres episodis de la c\xc3\xa8lebre saga fant\xc3\xa0stica: Aliens (1986) de James Cameron, Alien 3 (1992) de David Fincher i Alien the Resurrection (1997) de Jean-Pierre Jeunet._NEWLINE_Als anys 1990 interpreta m\xc3\xa9s sovint dones enganyades que demanen revenja: una dona torturada durant la guerra a La mort i la donzella (Roman Polanski, 1994), una psiquiatra acorralada paranoica a Copycat (1996) i una bruixa a Snow-White, A Tale of Terror (1997)_NEWLINE_Despr\xc3\xa9s del drama Un mapa del m\xc3\xb3n (1999), Sigourney Weaver fa cinc com\xc3\xa8dies: Galaxy Quest, on interpreta una actriu en declivi, Embolic a l'Havana (2000), Els trencacors (2001), on fa el paper d'una manipuladora, Tadpole (2002), on sedueix un adolescent, i Holes (2003). El 2003 fa The Village de M. Night Shyamalan. El 2007, fa el drama Snow Cake, on hi encarna una dona autista. El mateix any, d\xc3\xb3na la seva veu a l'horrorosa sogra de la pel\xc2\xb7l\xc3\xadcula d'animaci\xc3\xb3 Happily N'Ever After.\n_START_SECTION_\nSnow Cake (2007) - L'elogi de la difer\xc3\xa8ncia\n_START_PARAGRAPH_\nSigourney Weaver: \xc2\xabEm sembla que a conseq\xc3\xbc\xc3\xa8ncia de la meva al\xc3\xa7ada, sempre m'he sentit diferent. No li passa a tothom. Malgrat tot, quan encarnes un personatge, fins i tot si \xc3\xa9s a priori normal, intentes trobar to all\xc3\xb2 que hi t\xc3\xa9 d'\xc3\xbanic: les seves esperances, les seves pors, etc. Per\xc3\xb2 penso que \xc3\xa9s veritat, sempre he tingut tend\xc3\xa8ncia a privilegiar personatges de dones marginals a causa de la seva difer\xc3\xa8ncia... Per a Snow Cake, era una veritable competici\xc3\xb3, per\xc3\xb2 alhora desitjava explicar la hist\xc3\xb2ria d'aquest personatge extraordinari que estimo molt. D'una manera general, la gent sap poques coses sobre l'autisme - fins i tot si pensen el contrari. Ara b\xc3\xa9, aquesta pel\xc2\xb7l\xc3\xadcula aporta una mirada particular sobre una persona particular que t\xc3\xa9 una feina i qui viu sola. Ensenya quan pot un autista gaudir d'una certa independ\xc3\xa8ncia, tot i que el seu cercle \xc3\xa9s present\xc2\xbb.\n_START_SECTION_\nWorking Girl (1988) \xe2\x80\x93 El s\xc3\xadmbol de les \xc2\xabdones fortes\xc2\xbb\n_START_PARAGRAPH_\n\xc2\xabPenso que se'm pot percebre en aquesta pel\xc2\xb7l\xc3\xadcula com el s\xc3\xadmbol d'aquella que ho t\xc3\xa9 tot per\xc3\xb2 que no sap la  sort que t\xc3\xa9. Era per a mi ben dif\xc3\xadcil interpretar aquest personatge antip\xc3\xa0tic - per\xc3\xb2 \xc3\xa9s sorprenent que alg\xc3\xba em segueixi dient: m'agrada el seu personatge a Working Girl. Tenia ra\xc3\xb3. Aquesta noia li ha robat el seu prom\xc3\xa8s. Aquest paper t\xc3\xa9 moltes coses a favor i en contra. Per\xc3\xb2 \xc3\xa9s veritat que \xc3\xa9s un personatge molt modern, perqu\xc3\xa8 no t\xc3\xa9 pietat i alhora \xc3\xa9s molt dotada. Representa perfectament la dona dels anys 80 per\xc3\xb2 probablement tamb\xc3\xa9 la dels anys 2000\xc2\xbb!\n_START_SECTION_\nLa saga Alien - El personatge de Ripley\n_START_PARAGRAPH_\n\xc2\xabPer a mi, Ellen Ripley representa tot all\xc3\xb2 que no s\xc3\xb3c. No t\xc3\xa9 por de gaireb\xc3\xa9 res. T\xc3\xa9 d'altra banda les qualitats que calen per ser astronauta. Si hi ha res que no va b\xc3\xa9, ho analitza gaireb\xc3\xa9 matem\xc3\xa0ticament: Si a no funciona, llavors pot ser b, o c. I jo, l'actriu, l'emocional, de manera que aix\xc3\xb2 no surt rod\xc3\xb3, s\xc3\xb3c all\xc3\xa0: Arrrrrrgh!!. Sempre m'ha agradat encarnar un personatge tan oposat a la meva pr\xc3\xb2pia personalitat i aquesta experi\xc3\xa8ncia m'ha perm\xc3\xa8s igualment evolucionar incre\xc3\xafblement. Per fer aquest paper m'he recolzat en una dona que coneixia, una gran ecologista, que no t\xc3\xa9 por de res. La veig encara i estic molt feli\xc3\xa7 d'haver tingut la sort de poder encarnar-la a la pantalla perqu\xc3\xa8 \xc3\xa9s poc comuna. A cada nou realitzador, Ripley s'ha fet cada vegada menys idealista. Al comen\xc3\xa7ament, t\xc3\xa9 idees molt definitives sobre el b\xc3\xa9, el mal, sobre els altres, sobre les lleis a respectar. Evoluciona cap a alg\xc3\xba molt m\xc3\xa9s intel\xc2\xb7lectual. A poc a poc, perd les seves il\xc2\xb7lusions, es fa vulnerable. Cada vegada, intenta ren\xc3\xa9ixer, per\xc3\xb2 amb 200 anys de vida darrere d'ella! Finalment, tinc el sentiment que \xc3\xa9s com si torn\xc3\xa9s d'entremig dels morts. T\xc3\xa9 un humor negre molt desenvolupat. I potser acaba perdent tota humanitat.\n_START_SECTION_\nThe Village (2003) - La fantasia\n_START_PARAGRAPH_\n\xc2\xabEl p\xc3\xbablic adora ser transportat lluny del seu univers. El gui\xc3\xb3 de Nightmalan particularment ha agradat perqu\xc3\xa8 es tractava d'un estudi molt fi sobre la manera com la gent pot perdre les seves il\xc2\xb7lusions en un m\xc3\xb3n ultramodern. M'ha agradat molt rodar en aquesta pel\xc2\xb7l\xc3\xadcula. Per\xc3\xb2 a t\xc3\xadtol personal, no estic gaire atreta per les coses fant\xc3\xa0stiques, al contrari que molta gent fa. Al poble, els habitants fan servir la fantasia contra les seves pors i les seves esperances. La fantasia, quan neix de l'esperit dels homes, respon a necessitats ben precises. Aix\xc3\xb2 m'interessa\xc2\xbb.\n_START_SECTION_\nGalaxy Quest (2000) / La saga  Ghostbusters (Els ca\xc3\xa7afantasmes) - La com\xc3\xa8dia\n_START_PARAGRAPH_\n\xc2\xab\xc3\x89s el que prefereixo interpretar. A Galaxy Quest, per exemple, encarno un personatge que s'acosta m\xc3\xa9s a la Ripley que seria si hagu\xc3\xa9s d'anar a l'espai. Era particularment divertit per a mi burlar-me d'aquesta imatge perfecta que han d'adoptar les dones a Hollywood: ser rossa, tenir formes perfectes, ser superficial... Quant a Els ca\xc3\xa7afantasmes, he mirat les dues pel\xc2\xb7l\xc3\xadcules amb la meva filla, i era verdaderament feli\xc3\xa7 de tornar a veure un equip d'actors tan meravell\xc3\xb3s i una pel\xc2\xb7l\xc3\xadcula tan atractiva... La com\xc3\xa8dia \xc3\xa9s el g\xc3\xa8nere on m'hi sento m\xc3\xa9s c\xc3\xb2moda. I s\xc3\xb3c sempre a la cerca d'una bona com\xc3\xa8dia. La meva propera com\xc3\xa8dia The TV Set, \xc3\xa9s una com\xc3\xa8dia molt \xc3\xa0cida centrada al voltant del rodatge d'un pilot per a la televisi\xc3\xb3._NEWLINE_Aquesta activitat d\xc3\xb3na molts diners als Estats Units, \xc3\xa9s aterridor. El meu personatge \xc3\xa9s absolutament conven\xc3\xa7ut i defensa amb passi\xc3\xb3 la seva visi\xc3\xb3 segons la qual el p\xc3\xbablic no hauria de reflectir el vespre davant la televisi\xc3\xb3. El meu pare treballava en aquest \xc3\xa0mbit. Va crear el Today Show i el Tonight Show - \xc3\xa9s ell qui va introduir l'\xc3\xb2pera i el ballet per primera vegada a la televisi\xc3\xb3. D'alguna manera, en aquesta nova com\xc3\xa8dia, interpreto l'ant\xc3\xadtesi absoluta del meu pare. I \xc3\xa9s ben graci\xc3\xb3s\xc2\xbb!\n_START_SECTION_\nLa tempesta de gel (1997) / 1492: Conquest of Paradise (1992) - Una imatge d'Am\xc3\xa8rica\n_START_PARAGRAPH_\n\xc2\xabEs tracta de tres visions molt diferents d'Am\xc3\xa8rica. La visi\xc3\xb3 del mite de 1492; La tempesta de gel \xc3\xa9s una forma de s\xc3\xa0tira dels suburbis estatunidencs. Un molt bon record. I pel que fa a l'obra teatral, The Guys, es tractava d'un enc\xc3\xa0rrec del meu marit. Per a mi, era molt important participar en aquest testimoni de l'estat d'esperit en el qual un es trobava a Nova York deu dies despr\xc3\xa9s dels esdeveniments. Era igualment m\xc3\xa9s important per a mi que s\xc3\xb3c novaiorquesa. La meva visi\xc3\xb3 d'Am\xc3\xa8rica s'acostaria probablement a la de The Guys, perqu\xc3\xa8 \xc3\xa9s un punt de vista novaiorqu\xc3\xa8s i Nova York correspon a la meva visi\xc3\xb3 d'Am\xc3\xa8rica. Probablement no \xc3\xa9s la visi\xc3\xb3 m\xc3\xa9s justa, per\xc3\xb2 Nova York \xc3\xa9s ple de gent que ve dels quatre racons del planeta. I \xc3\xa9s justament aix\xc3\xb2 Am\xc3\xa8rica, la seva faceta m\xc3\xa9s bonica. Som una comunitat de ciutadans que viuen a pobles separats enmig d'una mateixa ciutat i per a mi, es tracta de la ciutat del futur. Totes les comunitats han de tractar amb les altres tot continuant sent independents unes dels altres.\xc2\xbb\n_START_SECTION_\nGoril\xc2\xb7les en la boira (1989) / La mort i la donzella (1994) - Cinema i comprom\xc3\xads\n_START_PARAGRAPH_\n\xc2\xabDe fet, associo m\xc3\xa9s aquestes dues pel\xc2\xb7l\xc3\xadcules a la idea d'a\xc3\xafllament d'aquests dos personatges femenins. Diana Fossey s'ha retirat del m\xc3\xb3n. El seu a\xc3\xafllament l'obliga a fer-se cada vegada m\xc3\xa9s radical per expressar el seu missatge sobre la salvaguarda dels goril\xc2\xb7les. Alhora, \xc3\xa9s ella que va voler fer Goril\xc2\xb7les en la boira - i aix\xc3\xb2 \xc3\xa9s la seva forma de comprom\xc3\xads pol\xc3\xadtic. La seva vida sencera \xc3\xa9s un combat pol\xc3\xadtic. Pel que fa a Paulina, a La mort i la donzella es retira del m\xc3\xb3n a causa del que li ha passat. I \xc3\xa9s la seva voluntat i les circumst\xc3\xa0ncies que li permetran superar la seva passivitat i tornar-se activa per sortir-se'n. Aquest pas \xc3\xa9s extremadament dif\xc3\xadcil.\xc2\xbb\n_START_SECTION_\nAnnie Hall (1977) - La retrobada amb Woody Allen\n_START_PARAGRAPH_\n\xc2\xabAdoro Woody Allen! He rodat igualment una pel\xc2\xb7l\xc3\xadcula amb ell quan era actor, Embolic a l'Havana. \xc3\x89s un geni pur. M'ha agradat la seva \xc3\xbaltima pel\xc2\xb7l\xc3\xadcula Scoop, a la manera dels vells Woody Allen. \xc3\x89s deliciosa. T\xc3\xa9 un verdader sentit del ritme i una sensibilitat tota novaiorquesa. M'agradaria tornar a rodar amb ell. Li ho dic sovint. Per\xc3\xb2 no passa - no s\xc3\xa9 per qu\xc3\xa8! (rialles). Seriosament, va ser una veritable oportunitat poder comen\xc3\xa7ar la meva carrera amb ell...\xc2\xa0\xc2\xbb"